**Ανακοίνωση έναρξης υποβολής αιτήσεων για τη συμμετοχή στην Πράξη**

**«Πρακτική Άσκηση Δημοκρίτειου Πανεπιστημίου Θράκης ακ. ετών 2024-2025, 2025-2026 και 2026-2027» με κωδ. ΟΠΣ 6020079**

Το Τμήμα Λογιστικής και Χρηματοοικονομικής Πανεπιστημιούπολης Καβάλας του ΔΠΘ ,**πρόγραμμα σπουδών ΠΕ** ανακοινώνει τη διαδικασία έναρξης υποβολής των αιτήσεων για (20) θέσεις πρακτικής άσκησης για το ακαδημαϊκό έτος 2024-2025, στο πλαίσιο της Πράξης με τίτλο «Πρακτική Άσκηση Δημοκρίτειου Πανεπιστημίου Θράκης ακ. ετών 2024-2025, 2025-2026 και 2026-2027» και κωδ. ΟΠΣ 6020079, στο Πρόγραμμα «Ανθρώπινο Δυναμικό και Κοινωνική Συνοχή 2021-2027» που συγχρηματοδοτείται από το Ευρωπαϊκό Κοινωνικό Ταμείο.

Η περίοδος εκπόνησης της Πρακτικής Άσκησης ορίζεται σε ένα κύκλο κατά την χρονική περίοδο **01/07/2025 έως 30/09/2025** σε φορείς υποδοχής του ιδιωτικού ή δημόσιου τομέα.

Οι φοιτητές/τριες που επιθυμούν να συμμετάσχουν θα πρέπει να υποβάλουν ηλεκτρονικά την αίτησή τους, κάνοντας είσοδο με τα στοιχεία του ιδρυματικού τους λογαριασμού στο Π.Σ. της Πρακτικής Άσκησης στην κάτωθι διεύθυνση: <https://praktiki.rescom.duth.gr/> στο μάθημα (  **ΠΡΑΚ\_ΕΣΠΑ\_ ΠΕ) ΠΡΑΚΤΙΚΗ ΑΣΚΗΣΗ**

Η διάρκεια υποβολής των αιτήσεων ορίζεται από **17 /02/2025 έως 02/03/2025** και ώρα 23:59

Η εκπρόθεσμη υποβολή αποτελεί αιτία αποκλεισμού από το πρόγραμμα.

Μετά την αξιολόγηση των αιτήσεων από την επιτροπή πρακτικής άσκησης του Τμήματος, και μέσα σε διάστημα 7 ημερών, θα ανακοινωθούν τόσο στην ιστοσελίδα του Τμήματος (<https://af.duth.gr> ) όσο και στη σελίδα της Πρακτικής Άσκησης: <https://praktiki.duth.gr/> τα προσωρινά αποτελέσματα στα οποία θα αναφέρεται ρητά η περίοδος υποβολής των ενστάσεων, τηρώντας τα μέτρα για την προστασία των προσωπικών δεδομένων των συμμετεχόντων.

Οι ενστάσεις υποβάλλονται ηλεκτρονικά στη Γραμματεία του Τμήματος εντός του διαστήματος πέντε (5) εργάσιμων ημερών, από την επομένη της ημερομηνίας δημοσίευσης των προσωρινών αποτελεσμάτων κατάταξης των αιτούντων φοιτητών/τριών, σε χρονικό διάστημα που θα ορίζεται ρητά στην ανακοίνωση των προσωρινών αποτελεσμάτων.

Μετά το διάστημα υποβολής των ενστάσεων και την επικύρωσή τους από τη Συνέλευση του Τμήματος, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων στην Ιστοσελίδα του Τμήματος και του Γραφείου Πρακτικής Άσκησης του ΔΠΘ.

Τα κριτήρια μοριοδότησης για τη συμμετοχή στην Πρακτική Άσκηση, είναι θεσπισμένα από τη Συνέλευση του Τμήματος.

|  |  |
| --- | --- |
| **ΚΡΙΤΗΡΙΑ** | **ΜΟΡΙΑ** |
| **1.Α. Επίδοσης – Μέσος Όρος Βαθμολογίας**  Μέσος όρος **Y** βαθμολογίας μαθημάτων που έχει παρακολουθήσει µε επιτυχία ο/η φοιτητής/τρια | **Y \* 4**  Μέγιστη Βαθμολογία Κριτηρίου: 40  Ελάχιστη Βαθμολογία Κριτηρίου: 20 |
| **1.Β. Επίδοσης – Τυπικό Εξάμηνο**  Τυπικό εξάμηνο στο οποίο βρίσκεται ο/η φοιτητής/τρια | **Τυπικό Ζ’ & Η’ (7ο & 8ο) εξάμηνο ⇨ 30**  **Θ’ (9ο) εξάμηνο ⇨ 25**  **Ι’ (10ο) εξάμηνο ⇨ 20**  **11ο και μεγαλύτερο εξάμηνο ⇨ 0**  Μέγιστη Βαθμολογία Κριτηρίου: 30 |
| **1.Γ. Επίδοσης – Υπολειπόμενα Μαθήματα**  Μαθήματα που οφείλει ο/η φοιτητής/τρια | **0 μαθήματα ⇨ 30**  **1-2 μαθήματα ⇨ 25**  **3-4 μαθήματα ⇨ 20**  **5 και ανωτέρω μαθήματα ⇨ 0**  Μέγιστη Βαθμολογία Κριτηρίου: 30 |
| **ΣΥΝΟΛΟ ΜΟΡΙΩΝ** | **100** |

Μετά την υποβολή των αιτήσεων, οι φοιτητές οφείλουν να ανεβάσουν στο eclass στις Εργασίες του αντίστοιχου μαθήματος,(πρακτική άσκηση) σε αρχείο pdf τα απαιτούμενα δικαιολογητικά έγγραφα τόσο για την αξιολόγηση των κριτηρίων μοριοδότησης από την Επιτροπή Πρακτικής Άσκησης του Τμήματος (**βεβαίωση από την γραμματεία για πρακτική άσκηση**) όσο και τα αντίστοιχα δικαιολογητικά έγγραφα όπως αναφέρονται αναλυτικά στην ιστοσελίδα του Γραφείου Πρακτικής Άσκησης <https://praktiki.duth.gr/required-documents/>

**Ο/Η Υπεύθυνος/η του Τμήματος**